Prijímacie skúšky na Pedagogickú a
sociálnu akadémiu a Obchodnú akadémiu v Turčianskych
Tepliciach

Ukážka
diktátov:

Diktát 1
Na brehu rybníka, nazývaného
podľa množstva žiab Žabím plesom, vyhrievala sa korytnačka. Vtom uvidela
vo výške orla. Orol, kráľ vtáčieho tvorstva, pyšne visel v povetrí, akoby
bol majiteľom veľkého majetku. Korytnačka veru závidela orlovi krásny let
a pretože bola ctižiadostivá, chcela mať zrazu krídla. I zakričala: " Pán
kráľ orol, odpusťte mi toľkú opovážlivosť. Vyneste ma do výšky, chcem
lietať ! " Orol korytnačkinej prosbe vyhovel, vyniesol ju vysoko do
oblakov a pustil ju. Korytnačka veru márne kývala nohami, spadla a zabila
sa. Presvedčila sa, že tvor nemajúci krídla lietať nemôže.

Diktát 2
Zelený svit ovíjal svoje
vlákna okolo drevených zrubov a šindľových striech. Oblôčik matere Jozefa
Maka vydychoval ustaté svetlo. Chladná hmla si tichšie líhala na zem pod
týmto oblokom. Vetra a ľudí nebolo. V tomto čase neštekali dedinské psi.
Ozrutné vrchy viseli nad dedinou, zblízka sa skláňali na vrcholce stromov.
Štíhle smriečky stáli sťa nezvaní hostia na chudobnej hostine. Hviezdy sa
výrazne chveli nad vlhkým štítom strechy. Vtedy sa vytiahol spod šopy
neveľký chlapec. Zastal na podstení, skrížil si ruky na prsiach, dlaňami
si prikryl plecia. Toto bol syn Jána Maka. Z riedkej hmly sa vynorila
biela postava. Hosť vošiel do domu a privrel matkine oči.